Family - Uiquipedia

# Family

### De Uiquipedia

Diseñu basáu nel dibuxu orixinal del discu "Un soplo en el corazón"

Family foi un grupu de pop vascu, formáu polos músicos Javier Aramburu (voz, guitarres, programaciones) ya Iñaki Gametxogoikoetxea (baxu y programaciones), qu'influyó abondo na música española nel fin del sieglu XX.

## [editar] Obra

Family espublizó namás dellos EPs y el discu "Un soplo en el corazón" (Elefant Records, 1994). El grupu refugó d'avezu les entrevistes y la publicidá, espardiendo una sola semeya pelos medios (la cuala, por un lóxicu efeutu, ye perconocía anguaño y na que se ve los músicos nel sablón de La Concha, San Sebastián). Tres esti discu, el grupu nun dio más nueves su les sos intenciones futures. Javier Aramburu ye güei ún los grafistes más nomaos nel mundu musical español.

Sicasí el influxu que la música de Family caltién n'España ye perimportante, al puntu que puea dicise, ensin erru, que nun hai un grupu nel greyu alternativu (indie) con un pesu paecíu. Pue mentase l'esceución del perfamosu grupu granaínu Los Planetas, que quiciás seya inda más seguíu nos años caberos, poro nun ye posible escaecer el deprendimientu de Family que esti mesmu grupu tuvo.

Bona imaxen d'esto ye que, nel añu 2003, la discográfica Elefant, n'andecha cola revista Rockdelux, espublizó un discu ("Resoplidos al corazón") nel que dellos grupos españoles tornaben los cancios orixinales de Family col propiu xeitu. La llista el discu, acullá idegues comerciales, amuesa que Family ye entovía un trabe esencial na música española: La Buena Vida, Chucho, Astrud, Nosoträsh, Fangoria o Los Planetas.

El estilu de Family, allugáu por dellos críticos nel Soníu San Sebastián, tién un raigón británicu, nun llonxanu de grupos como New Order o, en certu mou, The Smiths.

## [editar] Un soplo en el corazón

1. La noche inventada
2. Nadadora
3. Como un aviador
4. En el rascacielos
5. El bello verano
6. Portugal
7. El buen vigía
8. Viaje a los sueños polares
9. Al otro lado
10. Carlos baila
11. Yo te perdí una tarde de abril
12. Dame estrellas o limones
13. El mapa
14. Martín se ha ido para siempre

Retrieved from "http://ast.wikipedia.org../../../f/a/m/Family.html"

Categoríes: Grupos musicales d'España | País Vascu

##### Views

- Artículu
- Discusión
- Revisión actual

##### Buscar

##### Otres llingües

- Español